
ПРАВИЛНИК ЗА УДОСТОЯВАНЕ СЪС ЗВАНИЕ
„ПОЧЕТЕН ГРАЖДАНИН НА ГРАД ЗЕМЕН”

                                         I. ОБЩИ ПОЛОЖЕНИЯ

Чл.1.Удостояването със звание "Почетен гражданин на град Земен" става с решение на Общински съвет Земен.
Чл.2.Със звание "Почетен гражданин на град Земен" могат да бъдат удостоявани български и чужди граждани.
Чл.3.Званието "Почетен гражданин на град Земен”е индивидуално. 
Чл.4.Званието "Почетен гражданин на град Земен" може да бъде 
давано и посмъртно.

               II. КРИТЕРИИ ЗА УДОСТОЯВАНЕ СЪС ЗВАНИЕ 
                  "ПОЧЕТЕН ГРАЖДАНИН НА ГРАД ЗЕМЕН" 

Чл.5. Със званието "Почетен гражданин на град Земен"се удостояват:
1. Изтъкнати български граждани, имащи изключителни заслуги и принос в областта на: обществения живот, стопанската дейност, научните изследвания, здравеопазването, образованието,културата, спорта и други области, свързали своята дейност с град Земен и допринесли за неговото развитие, национален и международен престиж.
2. Чуждестранни граждани със значителни постижения за развитието на град Земен и Република България;
3. Граждани, проявили изключителен героизъм в екстремни или аварийни ситуации.
4. Други граждани, за постижения с висока обществена значимост.


III. РЕД ЗА ВНАСЯНЕ НА ПРЕДЛОЖЕНИЯТА ЗА УДОСТОЯВАНЕ СЪС ЗВАНИЕ "ПОЧЕТЕН ГРАЖДАНИН НА ГРАД ЗЕМЕН"

Чл.6.Предложенията за удостояване със званието "Почетен гражданин на град Земен" се внасят за разглеждане в Общинския съвет от :
1.Кмета на община Земен;
2. Председателя на Общински съвет Земен;
3.Постоянните комисии на Общински съветЗемен;
4.Представителните групи на политическите партии в общинския съвет;
5.Инициативни комитети, неправителствени, творчески, професионални и други организации, сдружения и съюзи чрез кмета на общината. Кметът внася предложенията в Общинския съвет, като изразява становища по тях.
Чл.7.Предложенията трябва да бъдат мотивирани.
Чл.8.Решението на Общински съвет Земен за удостояване със званието „Почетен гражданин на град Земен” се взема с явно гласуване, с обикновено мнозинство 50% плюс 1 (един) гласа, от присъстващите общински съветници.

IV. ОТНЕМАНЕ НА ЗВАНИЕТО
"ПОЧЕТЕН ГРАЖДАНИН НА ГРАД ЗЕМЕН"

Чл.9.Званието "Почетен гражданин на град Земен" се отнема с решение на Общинския съвет, когато:
1.Удостоеното лице е осъдено за престъпление с влязла в сила присъда;
2.Удостоеното лице има системни прояви, грубо нарушаващи нормите на обществения живот.

V. ОТЛИЧИЯ ЗА УДОСТОЯВАНЕ СЪС ЗВАНИЕ
"ПОЧЕТЕН ГРАЖДАНИН НА ГРАД ЗЕМЕН"

Чл. 10.Званието "Почетен гражданин на град Земен" е морално. На удостоения с това звание се връчва предметна награда,определена от общинския съвет.
Чл. 11.На удостоените със звание "Почетен гражданин на град Земен" се връчва:
1.Почетен знак с герба на Земен;
2.Удостоверение за удостояване със званието, в което са отразени номера на решението и протокола от заседанието на Общинския съвет, както и мотивите за удостояване. Удостоверението се подписва от кмета и от председателя на Общинския съвет и се подпечатва с печата на Общината и Общинския съвет.
Чл. 12. В общинска администрация се води регистър на удостоените със звание "Почетен гражданин на град Земен".
Чл. 13.Списъкът с почетните граждани на град Земен се публикува на официалната страница на Община Земен с описание на заслугите им.
Чл. 14.След вземане на решението на удостоения се изпраща копие от решението за удостояване и официална покана за деня, часа и мястото на провеждане на ритуала за връчване на отличието.
Чл. 15.При изгубване или унищожаване на документа за удостояване със званието „Почетен гражданин на град Земен”, по независещи от удостоения причини се издава дубликат, след подадена писмена молба до Председателя на Общински съвет Земен.
Чл. 16.Кметът на Община Земен отправя покани до Почетните граждани за организираните от Община Земен тържества,поздравления по повод лични празници, юбилейни годишнини, а при важни обществени обсъждания ги уведомява и изслушва становищата им.

VI. ПРАВА НА УДОСТОЕНИТЕ СЪС ЗВАНИЕ
"ПОЧЕТЕН ГРАЖДАНИН НА ГРАД ЗЕМЕН"

Чл.17.Удостоените със звание "Почетен гражданин на град Земен" имат право:
1.Да бъдат приемани в извън приемното време от председателя на Общинския съвет, кмета на Общината и неговите заместници;
2.Да изискват и получават информация за дейността на Общинския съвет и общинската администрация и от другите общински органи, непредставляващи държавна тайна;
3. Да бъдат в състава на официалните гости при мероприятия организирани на общинско и национално ниво и поздравявани от председателя и кмета на Общината.
Чл.18.Правилникът е приет с Решение No......./........2016г. на Общински съвет Земен и влиза в сила от деня на неговото приемане.

